Comencen les activitats programades per l’àrea d’activitat física i salut de la delegació d’Esports
07 de setembre 2017

La delegació d’Esports de l'Ajuntament de Sagunt ha posat en marxa la nova temporada de les seues dos iniciatives: Troba el teu temps i Activa’t. La primera oferix activitats esportives destinades tant a xiquets (de 3 a 6 anys) com a adults (de 14 a 60 anys). La segona d'estes iniciatives, Activa’t, està destinada a ajudar a les persones majors a mantindre un estil de vida saludable i realitzar l'activitat física necessària per a gaudir  d’una bona salut.

  

![](/media/gqnijz0o/93-c_actividades_deporte_02.jpg)  

**Troba el teu temps**  

  

La intenció de Troba el teu temps és donar l’oportunitat de realitzar activitats físiques i fomentar l'esport. Per a això, l’oferta d'activitats inclou step, tonificació-estiraments, gimnàstica integral, control gim, pump, marxa activa, marxa nòrdica, preparació física, musculació, ioga, gimnàstica postural, educació física de base (de 3 a 6 anys) , fitcross, entrenament en suspensió i aerolatins.  
  
Les activitats estan repartides durant tota la setmana i es realitzen en diversos centres locals: el pavelló José Veral (Port de Sagunt), el poliesportiu Internuclis i la Casa de la Joventut (Sagunt), amb horaris de matí i de vesprada. Algunes classes, com l’entrenament en suspensió, tenen places limitades. Les activitats d’este programa estan vigents des de l'1 d'octubre de 2017 fins al 22 de juny de 2018.

  

![](/media/arzptndq/93-c_actividades_deporte_01.jpg)  

 **Activa’t**

Amb una duració anual, el programa Activa’t té com a objectiu l'activitat física continuada en persones majors que tenen de 60 a 102 anys. Les activitats s'oferixen en tres grups: Sènior (de 60 a 70 anys), Major (més de 70 anys) i Or (persones que precisen activitat individualitzada), i es realitzen tant en el Pavelló José Veral (Sènior, Major i Or) com en la Casa de la Joventut (només Sènior i Or). Les classes són de dilluns a divendres pel matí, encara que amb dies específics per a cada activitat i grup i aforament limitat.

Ambdós programes, organitzats per l'Àrea d'Activitat Física i Salut, tenen com a objectiu la pràctica d'esport dels veïns de Sagunt i Port de Sagunt, oferint horaris molt accessibles i una gran varietat d'activitats per a tots els gustos.

Es pot accedir als horaris des del següent enllaç: http://www.aytosagunto.es/es-va/ajuntament/servicios/Deportes/Pagines/area\_actividad\_fisica.aspx

*   [](http://www.facebook.com/sharer.php?u=https://aytosagunto.es/va/actualitat/comencen-les-activitats-programades-per-l-area-d-activitat-fisica-i-salut-de-la-delegacio-d-esports/ "Facebook")
*   [](http://twitter.com/share?url=https://aytosagunto.es/va/actualitat/comencen-les-activitats-programades-per-l-area-d-activitat-fisica-i-salut-de-la-delegacio-d-esports/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-les-activitats-programades-per-l-area-d-activitat-fisica-i-salut-de-la-delegacio-d-esports/ "Linked In")
*   [](mailto:?body=https://aytosagunto.es/va/actualitat/comencen-les-activitats-programades-per-l-area-d-activitat-fisica-i-salut-de-la-delegacio-d-esports/)